L 303/14
RO
Jurnalul Oficial al Uniunii Europene
23.11.2022
(21)
Din motivele prezentate de CSTEP, cu care Comisia este de acord, este oportun ca excepția să fie acordată până la 31 decembrie 2023.
(22)
Articolul 13 alineatul (1) litera (f) din Regulamentul delegat (UE) 2020/2015 a acordat, până la 31 decembrie 2022, o excepție de minimis pentru peștele-mistreț (Caprus aper) capturat de nave care utilizează traule de fund în diviziunile ICES 7b, 7c și 7f-7k.
(23)
Recomandarea comună a solicitat o prelungire a acestei excepții până la 31 decembrie 2023.
(24)
CSTEP a recunoscut că uneltele de testare pentru îmbunătățirea selectivității numai pentru pești-mistreț reprezintă o provocare.
Prin urmare, CSTEP a remarcat că va fi dificil să se îmbunătățească în continuare selectivitatea în cazul acestei specii și că acest lucru va fi dificil de realizat fără ca flotele în cauză să suporte costuri disproporționate.
(25)
Din motivele prezentate de CSTEP, cu care Comisia este de acord, este oportun ca excepția să fie acordată până la 31 decembrie 2023.
(26)
Articolul 13 alineatul (1) litera (d) din Regulamentul delegat (UE) 2020/2015 a acordat, până la 31 decembrie 2022, o excepție de minimis pentru eglefin (Melanogrammus aeglefinus), până la maximum 5 % din totalul capturilor anuale din această specie, capturate: — de nave care utilizează o dimensiune a ochiului de plasă mai mare sau egală cu 100 mm pentru toate traulele de fund și toate seinele (OTB, OTT, OT, PTB, PT, SSC, SDN SPR, SX, SV, TBN, TBS, TB, TX) în diviziunile ICES 7b, 7c și 7e-7k și care efectuează capturi ce conțin cel mult 30 % langustină și fără a utiliza beam-traule; — de nave care utilizează o dimensiune a ochiului de plasă mai mare sau egală cu 80 mm în diviziunile ICES 7b, 7c și 7e-7k și care efectuează capturi ce conțin mai mult de 30 % langustină; — de nave care pescuiesc cu beam-traule ce utilizează o dimensiune a ochiului de plasă mai mare sau egală cu 80 mm în diviziunile ICES 7b, 7c și 7e-7k în combinație cu un panou flamand.
(27)
Recomandarea comună a solicitat o prelungire a acestei excepții până la 31 decembrie 2023.
(28)
CSTEP a luat act atât de eforturile continue depuse de statele membre din ANV pentru a îmbunătăți selectivitatea activităților de pescuit relevante, cât și de introducerea unor unelte mai selective în Marea Celtică.
CSTEP a remarcat, de asemenea, că va fi dificil să se aducă îmbunătățiri suplimentare selectivității în cazul acestei specii.
(29)
Din motivele prezentate de CSTEP, cu care Comisia este de acord, este oportun ca excepția să fie acordată până la 31 decembrie 2023.
În plus, pentru a se asigura faptul că această excepție este monitorizată îndeaproape, statelor membre li se solicită să asigure monitorizarea sa strictă și să colecteze datele relevante privind capturile aruncate înapoi în mare, care trebuie transmise Comisiei înainte de 1 mai 2023.
(30)
Articolul 13 alineatul (1) litera (i) din Regulamentul delegat (UE) 2020/2015 a acordat o excepție de minimis, până la 31 decembrie 2022, pentru argentina mare (Argentina silus) capturată de nave care utilizează traule de fund (OTT, OTB, TBS, TBN, TB, PTB, OT, PT, TX) cu dimensiunea ochiului de plasă mai mare sau egală cu 100 mm (TR1) în diviziunea ICES 5b (ape ale UE) și în subzona ICES 6, până la 0,6 % din totalul capturilor anuale din această specie efectuate cu orice tip de unelte de pescuit în zonele respective.
(31)
Recomandarea comună a solicitat o prelungire a acestei excepții până la 31 decembrie 2023.
(32)
CSTEP a remarcat că nivelul scăzut al capturilor aruncate înapoi în mare indică faptul că impactul acestei excepții este probabil scăzut.
În plus, îmbunătățirea măsurilor de selectivitate este dificil de realizat fără ca flotele în cauză să suporte costuri disproporționate.
Din motivele prezentate de CSTEP, cu care Comisia este de acord, este oportun ca excepția să fie acordată până la 31 decembrie 2023.
(33)
Articolul 13 alineatul (1) litera (j) din Regulamentul delegat (UE) 2020/2015 a acordat, până la 31 decembrie 2022, o excepție de minimis pentru stavrid (Trachurus spp.), până la maximum 3 % din totalul capturilor accidentale anuale din aceste specii, efectuate în cadrul unor activități de pescuit mixt de specii demersale de către nave care utilizează traule de fund, seine și beam-traule (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) în subzona ICES 6 și în diviziunile ICES 7b-7k.